Rangsang Tuban (Hanacaraka)/Kaca 63


Alihaksara
/kaca 063/

mel kaḍaton mawi beteng ; sarta jagang angemper emper kaḍatonipun ingkang rama ; katingal angremenaken ; 
raden udakawimba pancen wasis ; ḍateng pakartining kriya ;  salebeting manah ; upami wontĕn banḍa bahunipun kadugi adamel beteng santosa ingkang angel kabeḍah ing mengsah ;  ing batos amaoni kaḍatonipun ingkang rama ; dené  katingal ringkih sarta tanpa wewados ; gampil kabeḍah ing mengsah ; 
bobodipun raden udakawimba ; taksih laré  sampun gaḍah gagasan samanten ;  saiba diwasanipun ; kados boten kenging cinakrabawa ing sanes ;  enget enget teḍaking ratu prajurit ; ḍasar wijiling amaratapa aluran saking kaki ; 
bilih swnpun wanci agiring ; raden udakawimba lajĕng ḍateng masjid sinau ngaos ;  enjing sonten ; makaten lampahipun ;  boten ngantos lami ; sampun limpad angungkuli laré  kaṭah ;  kauningan ḍateng kyai ageng wulusan ; raden udakawimba katimbalan ḍateng ing langgar kilen panḍapi ; kerid déning kyai pangulu ; 
raden udakawimba ; anoraga lenggah makiḍupuh ;  kyai ageng wulusan ; pirena ing galih aningali warninipun raden udakawimba ;  bagus merakati ; pamulu

jv Basa Jawa (Javanese)
Rangsang Tuban